Diari Oficial de la Generalitat Valenciana


Sumari del DOGV 4461, del 17-03-2003 (2003/2682)

Informació pública de l'alternativa tècnica de programa d'actuació integrada per al desenvolupament de la unitat d'actuació Atzúvia Cap Martí 38.
-------------------------------------------------------------------------------------------------------------------------------------------------

### Dades del document

Número de DOGV
:   4461

Data del DOGV
:   17-03-2003

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2003/2682


Organisme emissor
:   Notaria de Luis Aparicio Marbán

Tipus de document
:   Anunci

Informació pública de l'alternativa tècnica de programa d'actuació integrada per al desenvolupament de la unitat d'actuació Atzúvia Cap Martí 38. [2003/F2682]
  
Jo, Luis Aparicio Marbán, notari del Col·legi de València, districte de Dénia, amb residència a Xàbia, done fe:
  
Que per la mercantil Wurtz Casas del Sol, SL, amb domicili al Cap de la Nau, Urbanització La Plaça, 1-1, Xàbia (Alacant), i amb CIF B-53418125, he sigut requerit per a la protocol·lització d'una alternativa tècnica de programa d'actuació integrada per al desenvolupament de la unitat d'actuació Atzúvia Cap Martí 38, del sol urbà, a la qual adjunta la documentació composta del pla de reforma interior, avantprojecte d'urbanització i homologació sectorial modificatiu, tot això a l'empara d'allò previst en l'article 44 de la Llei 6/1994, de 15 de novembre, de la Generalitat Valenciana, Reguladora de la Activitat Urbanística.
  
De conformitat amb el que disposen els articles 46.3 i 48 de la citada llei es sotmet a informació pública la documentació esmentada, i es fa constar:
  
1. La notaria on està protocol·litzada la documentació és la de Antonio J. Jiménez Clar, situada en el carrer de l'Historiador Chabàs, 1, de Xàbia. Així mateix, s'ha depositat un exemplar de la dita documentació a l'Ajuntament de Xàbia.
  
2. Es sotmet igualment a exposició pública l'alternativa tècnica de programa, amb els restants documents, pel termini de 20 dies hàbils, a comptar des de la publicació d'este anunci en el Diari Oficial de la Generalitat Valenciana, a l'objecte de que els interessats puguen examinar l'expedient i formular les al·legacions que creguen convenients.
  
Durant este termini, qualsevol persona podrà comparèixer a la notaria esmentada per a obtindre còpia de l'acta de protocol·lització de l'alternativa tècnica o sol·licitar que li siga exhibida.
  
Així mateix, es podrà consultar la dita documentació i l'expedient administratiu a l'Ajuntament de Xàbia, i es poden formular durant este termini tant al·legacions com alternatives tècniques a la proposta formulada.
  
3. Si, en el període d'exposició al públic de la primera iniciativa de programa que s'efectuarà durant 20 dies, algú haguera iniciat una segona exposició d'una altra en competència amb aquella, es procedirà a la pròrroga de terminis regulada en l'article 46.4 per 20 dies addicionals, comptats des de la publicació de l'edicte en el citat diari oficial.
  
4. Les proposicions juridicoeconòmiques, per a executar qualsevol de les alternatives que s'hagen formulat, es presentaran durant els cinc dies hàbils següents al venciment de l'últim dels terminis d'exposició pública, amb la finalitat que hi haja transcorregut el període d'al·legacions de la totalitat de la documentació urbanística exposada al públic.
  
Finalitzat el termini, en la següent data hàbil tindrà lloc l'acte d'obertura de proposicions a l'Ajuntament de Xàbia.
  
5. Així mateix, mitjançant este anunci i en compliment del que disposa l'article 59.4 de la Llei 4/1999, s'avisa els titulars cadastrals dels quals es manca o pogueren ser incompletes les seues dades d'identificació i/o domicili fiscal, als efectes d'allò previst en la present publicació.